Duli Yang Maha Mulia

Duli Yang Maha Mulia (Jawi: دولي يڠ مها موليا) ialah lagu rasmi negeri Selangor, Malaysia yang diterima pakai pada tahun 1967. Penulis lirik bagi lagu ini tidak diketahui. Walau bagaimanapun, susunan muziknya digubah oleh Saiful Bahri, yang juga berperanan menggubah susunan lagu negeri Melaka, Melaka Maju Jaya.

 Sejarah 
Lagu negeri Selangor yang pertama merupakan lagu rakyat bertajuk Chantek Manis yang dipilih oleh DYMM Almarhum Sultan Sulaiman Shah dan Raja Haji Bot. 

Lagu kedua negeri Selangor mula dimainkan pada tahun 1908. Lagu ini mempunyai rentak barat dan merupakan tafsiran semula lagu Chantek Manis . Penggubahnya ialah Daniel Ortego dari Filipina bersama senikata yang disusun oleh Persatuan Guru-guru Melayu Selangor. Liriknya adalah seperti berikut:

Allah selamatkan Duli Yang Maha Mulia,Kekal dan selamat di-atas Takhta,Panjangkan umur dan aman sentosa,Adil mewah murah memerintah rata,Daulat!'''

Dalam Mesyuarat Dewan Diraja Selangor pada 26 November 1963, Sultan Salahuddin Abdul Aziz Shah mencadangkan supaya satu lagu lain dipilih memandangkan lagu sebelum ini kekurangan unsur-unsur seni Melayu. Pada tahun 1967, baginda mengumumkan bahawa lagu itu akan digantikan dengan lagu kebangsaan rasmi yang digunakan sekarang.

 Lirik 
Versi Terkini
Duli Yang Maha Mulia Bahasa Melayu  Tulisan Jawi <poem>Duli Yang Maha Mulia
Selamat di atas takhta 
Allah lanjutkan usia Tuanku 
Rakyat mohon restu bawah Duli Tuanku 
Bahagia selama-lamanya 
Aman dan sentosa 
Duli Yang Maha Mulia. </poem>

Lihat Juga
 Identiti Negeri Selangor
 Bendera dan jata Selangor

Rujukan

 Pautan luar 
 Selangor State Symbol, Flag and Anthem 

Kategori:Lagu negeri
Kategori:Lagu patriotik Malaysia